sukhrobnurali/uzbek-legal-corpus huggingface dataset:
TEMIR YOʻL TRANSPORTI YOʻLOVChILARINING QOʻL YuKINI, BAGAJINI, VALYUTASINI VA VALYUTA BOYLIKLARINI BOJXONA NAZORATIDAN OʻTKAZISh VA RASMIYLAShTIRISh TARTIBIGA OʻZGARTIRISh KIRITISh HAQIDA
(resolution, 2020-05-02)

Oʻzbekiston Respublikasining “Qimmatli qogʻozlar bozori toʻgʻrisida”gi (Oʻzbekiston Respublikasi qonun hujjatlari toʻplami, 2008-y., 29-30-son, 278-modda) Qonuniga muvofiq Oʻzbekiston Respublikasi Davlat bojxona qoʻmitasi, “Oʻzbekiston temir yoʻllari” Davlat aksiyadorlik temir yoʻl kompaniyasi, Moliya vazirligi va Markaziy bank Boshqaruvi qaror qiladi: 1. Temir yoʻl transporti yoʻlovchilarining qoʻl yukini, bagajini, valyutasini va valyuta boyliklarini bojxona nazoratidan oʻtkazish va rasmiylashtirish tartibining (1999-yil 5-fevral, roʻyxat raqami 619 — Meʼyoriy hujjatlar axborotnomasi, 1999-yil, 3-son) birinchi bandi toʻqqizinchi xatboshisi quyidagi tahrirda bayon etilsin: “Chet el valyutasidagi qimmatli qogʻozlar — Oʻzbekiston Respublikasi qonunchiligiga yoki xorijiy davlatlarning qonun hujjatlariga muvofiq qimmatli qogʻozlar jumlasiga kiritilgan, qiymati chet el valyutasida ifodalangan pul hujjatlaridir”. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
HARBIY XIZMATChILARNING UY-JOY-MAIShIY ShAROITLARINI YaXShILAShGA DOIR QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Oʻzbekiston Respublikasi Milliy xavfsizlik xizmati chegara qoʻshinlarining harbiy xizmatchilari uchun qulay uy-joy-maishiy sharoitlar yaratish maqsadida Vazirlar Mahkamasi qaror qiladi: 1. Oʻzbekiston Respublikasi Oliy va oʻrta maxsus taʼlim vazirligi hamda Milliy xavfsizlik xizmatining Toshkent shahar, Talabalar (2-Chimboy) koʻchasi, 96-uyda joylashgan 4-qavatli binoni Oliy va oʻrta maxsus, kasb-hunar taʼlimini rivojlantirish markazi balansidan Oʻzbekiston Respublikasi Milliy xavfsizlik xizmatining Davlat chegaralarini himoya qiluvchi qoʻmitasi balansiga bepul oʻtkazish toʻgʻrisidagi taklifiga rozilik berilsin. 2. Oliy va oʻrta maxsus, kasb-hunar taʼlimini rivojlantirish markazi ushbu qarorning 1-bandida koʻrsatilgan binoni belgilangan tartibda Oʻzbekiston Respublikasi Milliy xavfsizlik xizmatining Davlat chegaralarini himoya qiluvchi qoʻmitasi balansiga oʻtkazsin, Oʻzbekiston Respublikasi Milliy xavfsizlik xizmatining Davlat chegaralarini himoya qiluvchi qoʻmitasi esa ushbu binoni oʻz balansiga qabul qilib olsin va undan belgilangan maqsadda foydalanilishini taʼminlasin. 3. Oliy va oʻrta maxsus taʼlim vazirligi Oliy va oʻrta maxsus, kasb-hunar taʼlimini rivojlantirish markazini Toshkent davlat texnika universitetining Toshkent shahar, Shahrisabz koʻchasi, 42-uyda joylashgan binosining 1 — 3-qavatlariga joylashtirsin. 4. Oʻzbekiston Respublikasi Milliy xavfsizlik xizmatining Davlat chegaralarini himoya qiluvchi qoʻmitasi oʻz balansiga qabul qilib olgan binoda Oʻzbekiston Respublikasi Milliy xavfsizlik xizmatining Davlat chegaralarini himoya qiluvchi qoʻmitasining chegara qoʻshinlari harbiy xizmatchilarini uy-joy bilan taʼminlash xarajatlari smetasida nazarda tutilgan mablagʻlar doirasida qulay uy-joy-maishiy sharoitlar yaratish tadbirlarining moliyalashtirilishini taʼminlasin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.M.Xanov zimmasiga yuklansin.
OʻZBEKISTON RESPUBLIKASI MOLIYA VAZIRINING AYRIM BUYRUQLARINI OʻZ KUChINI YOʻQOTGAN DEB HISOBLASh TOʻGʻRISIDA
(order, 2009-02-24)

Oʻzbekiston Respublikasi Prezidentining 2008-yil 29-dekabrdagi PQ-1024-son “Oʻzbekiston Respublikasining 2009-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida”gi qarorining (Oʻzbekiston Respublikasi qonun hujjatlari toʻplami, 2008-yil, 52-son, 515-modda) 12-1-ilovasiga muvofiq buyuraman: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi Moliya vazirining 2008-yil 29-avgustdagi 92-sonli “Avtobenzin va dizel yoqilgʻisi uchun qatʼiy miqdorda belgilangan aksiz soligʻi stavkalarini qayta koʻrib chiqish toʻgʻrisida”gi buyrugʻi (2008-yil 5-sentabr, roʻyxat raqami 1852 — Oʻzbekiston Respublikasi qonun hujjatlari toʻplami, 2008-yil, 37-38-son, 383-modda); Oʻzbekiston Respublikasi Moliya vazirining 2008-yil 13-oktabrdagi 100-sonli “Aviakerosin yoqilgʻisi uchun qatʼiy miqdorda belgilangan aksiz soligʻi stavkasini qayta koʻrib chiqish toʻgʻrisida”gi buyrugʻi (2008-yil 16-oktabr, roʻyxat raqami 1866 — Oʻzbekiston Respublikasi qonun hujjatlari toʻplami, 2008-yil, 42-son, 429-modda). 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan keyin kuchga kiradi.
“TIJORAT BANKLARI TOMONIDAN ShIRKAT VA FERMER XOʻJALIKLARIGA ULARGA TEGIShLI PAXTA YoGʻI, ShROT VA ShELUXANI YoGʻ-MOY KORXONALARI VA ULARNING ShoXOBChALARIDAN OʻZ VAQTIDA XARID QILIShLARI UChUN KREDIT BERISh TARTIBI TOʻGʻRISIDAGI NIZOMNI TASDIQLASh HAQIDA”GI QARORNI OʻZ KUChINI YOʻQOTGAN DEB TOPISh TOʻGʻRISIDA
(resolution, 2009-02-24)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga va Oʻzbekiston Respublikasi Prezidentining 2008-yil 21-apreldagi “Shaxsiy yordamchi, dehqon va fermer xoʻjaliklarida chorva mollar koʻpaytirishni ragʻbatlantirishni kuchaytirish hamda chorvachilik mahsulotlari ishlab chiqarishni kengaytirish borasidagi qoʻshimcha chora-tadbirlar toʻgʻrisida” PQ-842-sonli qaroriga (Oʻzbekiston Respublikasi qonun hujjatlari toʻplami, 2008-yil, 17 son, 130-modda) muvofiq Markaziy bank Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2005-yil 22-oktabrdagi 23/9-sonli “Tijorat banklari tomonidan shirkat va fermer xoʻjaliklariga ularga tegishli paxta yogʻi, shrot va sheluxani yogʻ-moy korxonalari va ularning shoxobchalaridan oʻz vaqtidan xarid qilishlari uchun kredit berish tartibi toʻgʻrisidagi nizomni tasdiqlash haqida”gi qarori (2005-yil 7-noyabr, roʻyxat raqami 1520 — Oʻzbekiston Respublikasi qonun hujjatlari toʻplami, 2005-yil, 45-son, 345-modda) oʻz kuchini yoʻqotgan deb hisoblansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
SANOAT NAMUNASIGA OʻZBEKISTON RESPUBLIKASINING PATENTI BERILIShI UChUN TALABNOMANI TUZISh, TOPShIRISh VA KOʻRIB ChIQISh QOIDALARIGA OʻZGARTIShLAR KIRITISh TOʻGʻRISIDA
(order, 2024-01-16)

Oʻzbekiston Respublikasining 2008-yil 30-iyuldagi OʻRQ-164-sonli “Ixtirolar, foydali modellar va sanoat namunalari toʻgʻrisida”gi Oʻzbekiston Respublikasi Qonuniga oʻzgartish va qoʻshimchalar kiritish haqida”gi Qonuniga muvofiq buyuraman: 1. Oʻzbekiston Respublikasi Davlat patent idorasi direktorining 2004-yil 21-apreldagi 22-son buyrugʻi bilan tasdiqlangan “Sanoat namunasiga Oʻzbekiston Respublikasining patenti berilishi uchun talabnomani tuzish, topshirish va koʻrib chiqish qoidalari”ga (2004-yil 20-may, roʻyxat raqami 1361 — Oʻzbekiston Respublikasi qonun hujjatlari toʻplami, 2004-yil, 20-son, 243-modda) ilovaga* muvofiq oʻzgartishlar kiritilsin. 2. Ushbu buyruq Oʻzbekiston Respublikasi Adliya vazirligida davlat roʻyxatidan oʻtkazilgandan keyin oʻn kun oʻtgach kuchga kiradi.
OʻZBEKISTON RESPUBLIKASINING USTYuRT MINTAQASIDA GEOLOGIYA-QIDIRUV IShLARINI BOSQIChMA-BOSQICh OLIB BORISh DASTURINI FAOLLAShTIRIShGA YOʻNALTIRILGAN QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Oʻzbekiston Respublikasi Prezidentining 2008-yil 5-martdagi F-2945-son Farmoyishini bajarish yuzasidan hamda koʻrsatib oʻtilgan Farmoyish bilan tasdiqlangan Komissiya tomonidan oʻtkazilgan xorijiy investorlar faoliyatini tekshirish natijalarini hisobga olib, shuningdek Oʻzbekiston Respublikasining Ustyurt mintaqasida uglevodorod xomashyosi zaxiralari ildam oʻsishini taʼminlashga yoʻnaltirilgan geologiya-qidiruv ishlarini jadal va keng koʻlamda olib borish maqsadida Vazirlar Mahkamasi qaror qiladi: 1. “Gazsanoat” ochiq aksiyadorlik jamiyati tomonidan Oʻzbekiston Respublikasi Vazirlar Mahkamasining 2006-yil 6-dekabrdagi 254-son qarori bilan tasdiqlangan Oʻzbekiston Respublikasining Ustyurt mintaqasida geologiya-qidiruv ishlarini bosqichma-bosqich olib borish dasturini amalga oshirish doirasida Oʻzbekiston Respublikasi Ustyurt mintaqasining investitsiya bloklarida I bosqich boʻyicha geologiya-qidiruv ishlari hajmi 1-ilovaga muvofiq bajarilganligi maʼlumot uchun qabul qilinsin. 2. Oʻzbekiston Respublikasi Davlat geologiya va mineral resurslar qoʻmitasi “Oʻzbekneftgaz” milliy xolding kompaniyasi bilan birgalikda “Gazsanoat” ochiq aksiyadorlik jamiyatiga Akchalak, Kuanish, Gʻarbiy Urgin investitsiya bloklari boʻyicha uglevodorodlar konlarini qidirish maqsadida geologik oʻrganish uchun yer osti boyliklari uchastkalaridan foydalanish huquqiga berilgan litsenziyalar qaytarilishini belgilangan tartibda taʼminlasin. 3. “Oʻzbekneftgaz” milliy xolding kompaniyasi tomonidan “Gazsanoat” ochiq aksiyadorlik jamiyati bilan birgalikda ishlab chiqilgan 2-ilovaga muvofiq Oʻzbekiston Respublikasining Ustyurt mintaqasida geologiya-qidiruv ishlarini bosqichma-bosqich olib borish dasturi asosiy parametrlari bilan birga maʼqullansin. 4. Vazirlar Mahkamasining “Oʻzbekiston Respublikasi Ustyurt mintaqasining investitsiya bloklari yer osti boyliklarini geologik oʻrganish toʻgʻrisida” 2006-yil 6-dekabrdagi 254-son qarorining 2-bandi va qarorga 1-ilova oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari E.R. Shoismatov zimmasiga yuklansin.
OʻZBEKISTON RESPUBLIKASI DAVLAT MUASSASALARI TIBBIYOT VA FARMATSEVTIKA XODIMLARI MEHNATIGA HAQ TOʻLASh TARTIBI VA ShARTLARI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2009-02-24)

Oʻzbekiston Respublikasi Prezidentining “Oʻzbekiston Respublikasida OIV infeksiyasi tarqalishiga qarshi kurash samaradorligini oshirishga doir qoʻshimcha chora-tadbirlar toʻgʻrisida” 2008-yil 26-dekabrdagi PQ-1023-son qarorini bajarish yuzasidan Vazirlar Mahkamasi qaror qiladi: 1. Vazirlar Mahkamasining 2005-yil 21-dekabrdagi 276-son qarori (Oʻzbekiston Respublikasi QT, 2005-y., 12-son, 64-modda) bilan tasdiqlangan Oʻzbekiston Respublikasi davlat muassasalari tibbiyot va farmatsevtika xodimlari mehnatiga haq toʻlash tartibi va shartlari toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Qosimov zimmasiga yuklansin. 1. 1-ilovada: a) 21-band oʻz kuchini yoʻqotgan deb hisoblansin; b) IV boʻlimda: boʻlim nomi quyidagi tahrirda bayon qilinsin: “IV. Shoshilinch va tez tibbiy yordam markazlari, tez yordam stansiyalari, OITSga qarshi kurash Respublika va mintaqaviy markazlari”; quyidagi tahrirdagi 27-band qoʻshilsin: “27. OITSga qarshi kurash Respublika va mintaqaviy markazlari”. 2. 2-ilovaning VII boʻlimida: boʻlim nomidagi “60 foizga” soʻzlari “75 foizga” soʻzlari bilan almashtirilsin; 7.1-bandning birinchi xatboshi quyidagi tahrirda bayon qilinsin: “OITSga qarshi kurash Respublika va mintaqaviy markazlari”.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2021-12-30)

Oʻzbekiston Respublikasi Prezidentining “Iqtisodiyotning real sektori korxonalarini qoʻllab-quvvatlash, ularning barqaror ishlashini taʼminlash va eksport salohiyatini oshirish chora-tadbirlari dasturi toʻgʻrisida” 2008-yil 29-noyabrdagi PF-4058-son Farmoni hamda Oʻzbekiston Respublikasi Prezidentining “Oʻzbekiston Respublikasining 2009-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida” 2009-yil 29-dekabrdagi PQ-1024-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin. 2. Vazirlar Mahkamasining 2003-yil 3-iyuldagi 302-son qarori (Oʻzbekiston Respublikasi QT, 2003-y., 7-son, 57-modda) bilan tasdiqlangan Oʻzbekiston Respublikasi hududida kapital qurilishda tanlov savdolari toʻgʻrisidagi nizomda: a) 47-bandning oʻninchi xatboshidagi uchinchi jumlaga “Bunda” soʻzidan keyin “mamlakatimizning tovar ishlab chiqaruvchilari (ishlarni bajaruvchilari, xizmatlar koʻrsatuvchilari) uchun qonun hujjatlarida nazarda tutilgan narx preferensiyalari toʻgʻrisidagi maʼlumotlar mavjud boʻlgan” soʻzlari qoʻshilsin; b) 53-bandga “tijorat qismi” soʻzlaridan keyin “tovar (ishlar, xizmatlar) narxidan” soʻzlari qoʻshilsin; v) 74-banddan keyin quyidagi mazmundagi 741-band qoʻshilsin: “741. Qatnashchilarning tijorat takliflarini teng shartlarga keltirish maqsadida ular boʻyicha qonun hujjatlariga muvofiq import qiluvchilar qoʻshilgan qiymat soligʻidan ozod qilinadigan tovarlar (ishlar, xizmatlar)ni importga yetkazib beriladigan tender takliflari qatnashchilarning tender takliflarini baholashda koʻrsatib oʻtilgan soliq summasi qoʻshimcha ravishda hisobga olinadi”; g) 76-band quyidagi tahrirda bayon qilinsin: “76. Savdolarning turidan qatʼi nazar, tanlov savdolari gʻolibi tanlov komissiyasining yopiq majlisida aniqlanadi. Tender komissiyasi gʻoliblarni eng koʻp raqobatli narxlar, yetkazib berish va ishlarni bajarish (xizmatlar koʻrsatish) shartlari, toʻlov hamda tender shartlarida belgilangan boshqa mezonlar boʻyicha, shuningdek tender savdolarida mamlakatimiz ishlab chiqaruvchilariga narx preferensiyalari berish tartibini tartibga soladigan boshqa normativ-huquqiy hujjatlar talablariga muvofiq aniqlaydi. Tanlov savdolari gʻolibi tanlov qatnashchilari ishtirokida eʼlon qilinadi, ishtirok etmagan qatnashchilar belgilangan tartibda xabardor qilinadi”.
KORXONA, TAShKILOT, MUASSASA, JAMOA XOʻJALIGI, OʻQUV YuRTINING IJTIMOIY SUGʻURTA BOʻYIChA KOMISSIYASI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(order, 2015-09-21)

Oʻzbekiston Respublikasining “Ishlab chiqarishdagi baxtsiz hodisalar va kasb kasalliklaridan majburiy davlat ijtimoiy sugʻurtasi toʻgʻrisida”gi Qonuniga va Oʻzbekiston Respublikasi Prezidentining 2007-yil 6-apreldagi PQ-616-sonli “Aholi bandligini oshirish hamda mehnat va aholini ijtimoiy muhofaza qilish organlari faoliyatini takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2007-yil., 15-son, 156-modda) asosan buyuraman: 1. Oʻzbekiston Respublikasi Ijtimoiy taʼminot vazirligi tomonidan tasdiqlangan “Korxona, tashkilot, muassasa, jamoa xoʻjaligi, oʻquv yurtining ijtimoiy sugʻurta boʻyicha komissiyasi toʻgʻrisida”gi nizomga (1998-yil 9-aprel, roʻyxat raqami 431) ilovaga muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi. 1. Nizomning nomlanishidagi va 1.1- banddagi “jamoa xoʻjaligi” degan soʻzlar “fermer xoʻjaligi” degan soʻzlar bilan almashtirilsin. 2. 1.4-banddagi “pensiya jamgʻarmasi” degan soʻzlar “Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasi (bundan buyon matnda Pensiya jamgʻarmasi)” degan soʻzlar bilan almashtirilsin. 3. II-boʻlimning birinchi xatboshisida “Oʻzbekiston Respublikasi Vazirlar Mahkamasining “Oʻzbekiston Respublikasi Ijtimoiy taʼminot vazirligi huzurida pensiya jamgʻarmasini tashkil qilish toʻgʻrisida”gi 1996-yil 27-dekabrdagi 459-sonli qaroriga,” degan soʻzlari chiqarib tashlansin. 4. 2.2-band “hamda ishlab chiqarishdagi sugʻurta hodisalarini belgilangan tartibda tekshirilishida ishtirok etadi” degan soʻzlar bilan toʻldirilsin. 5. 2.3-bandda “Pensiya jamgʻarmasi” degan soʻzlaridan keyin “tuman (shahar) boʻlimi” degan soʻzlar chiqarib tashlansin. 6. 2.4-bandda “Maʼmuriyat” degan soʻzi “Ish beruvchi” degan soʻzlari bilan almashtirilsin. 7. 2.6-banddagi “12 (“b”—“j”-bandlari) va 15-moddasiga” degan soʻzlari “12-moddasi “b”—“j” bandlari va 15-moddasi “a” bandiga” degan soʻzlari bilan almashtirilsin. 8. 3.2-bandda “tuman (shahar) boʻlimi” degan soʻzlar chiqarib tashlansin. 9. Mazkur Nizomga kiritilayotgan oʻzgartirishlar Oʻzbekiston Respublikasi Moliya vazirligi, Oʻzbekiston kasaba uyushmalari Federatsiyasi Kengashi, Sogʻliqni saqlash vazirligi, Davlat soliq qoʻmitasi va Markaziy banki bilan kelishilgan.
“Bobur” OAJ ishlab chiqarish maydonlarida avtomobil sanoati investitsiya loyihalarini amalga oshirish toʻgʻrisida
(resolution, 2021-02-22)

Respublika avtomobil sanoati uchun butlovchi buyumlar ishlab chiqarish boʻyicha yangi korxonalar tashkil etish hamda “Bobur” OAJning Andijon shahridagi ishlatilmayotgan ishlab chiqarish maydonlaridan oqilona foydalanilishini taʼminlash maqsadida Vazirlar Mahkamasi qaror qiladi: 1. “Bobur” OAJning kreditorlari yigʻilishida maydoni 55 ming kv metr boʻlgan 2-pardozlash-boʻyash fabrikasi sifatidagi mulkiy kompleksining bir qismini tutash yer uchastkasi, muhandislik inshootlari, kommunikatsiyalari va asbob-uskunalari bilan birga 5,6 mlrd soʻmga “Oʻzavtosanoat” aksiyadorlik kompaniyasiga sotish toʻgʻrisida qaror qabul qilinganligi maʼlumot uchun qabul qilinsin. 2. “Oʻzavtosanoat” aksiyadorlik kompaniyasining “Bobur” OAJning 2-pardozlash-boʻyash fabrikasi maydonlarida 2009 — 2012-yillar davrida “Jeneral Motors Oʻzbekiston” YoAJ va “SamAvto” MChJ mahsulotlari uchun butlovchi buyumlar ishlab chiqarish boʻyicha ilovaga* muvofiq beshta korxona tashkil etish toʻgʻrisidagi taklifiga rozilik berilsin. 3. “Oʻzavtosanoat” aksiyadorlik kompaniyasi: manfaatdor vazirliklar, idoralar va tijorat banklari bilan birgalikda, loyihalashtirish institutlarini va xorijiy sheriklarning muhandislik markazlarini jalb etgan holda ushbu qarorga muvofiq amalga oshiriladigan loyihalar boʻyicha taʼsis va loyihaoldi hujjatlari oʻz vaqtida ishlab chiqilishini, kelishib olinishini va belgilangan tartibda tasdiqlanishini taʼminlasin; “Oʻzbekyengilsanoat” davlat-aksiyadorlik kompaniyasi, “Oʻzengsanloyiha” MChJ va tugatuvchi boshqaruvchi bilan birgalikda bir oy muddatda “Bobur” OAJ 2-pardozlash-boʻyash fabrikasining mavjud asbob-uskunalarini ularni toʻqimachilik tarmogʻining boshqa korxonalarida foydalanish imkoniyati yuzasidan xatlovdan oʻtkazsin hamda uning yakunlariga koʻra koʻrsatib oʻtilgan asbob-uskunalarni sotish yoki belgilangan tartibda hisobdan chiqarish toʻgʻrisida qaror qabul qilsin. 4. “Oʻzavtosanoat” aksiyadorlik kompaniyasi mol-mulkni ushbu qarorni amalga oshirish doirasida tashkil etiladigan avtomobil sanoati korxonalari ustav fondiga ulush sifatida berishda foyda soligʻidan va qoʻshilgan qiymat soligʻidan ozod qilinsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov hamda Oʻzbekiston Respublikasi Bosh vazirining oʻrinbosari U.U. Rozuqulov zimmasiga yuklansin.
OʻZBEKISTON RESPUBLIKASI PREZIDENTINING AYRIM FARMONLARIGA OʻZGARTISHLAR KIRITISH TOʻGʻRISIDA
(decree, 2025-11-26)

Oʻzbekiston Respublikasi Prezidentining “Oʻzbekiston Respublikasining 2009-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida” 2008-yil 29-dekabrdagi PQ-1024-son qaroriga muvofiq: 1. Oʻzbekiston Respublikasi Prezidentining ayrim farmonlariga ilovaga muvofiq oʻzgartishlar kiritilsin. 2. Mazkur Farmonning ijrosini nazorat qilish Oʻzbekiston Respublikasi Prezidentining Mamlakatni isloh qilish va yangilashning huquqiy bazasini takomillashtirish masalalari boʻyicha Davlat maslahatchisi xizmati (Sh.X.Fayziyev) zimmasiga yuklansin. 1. Oʻzbekiston Respublikasi Prezidentining “Neft va gaz konlarini razvedka qilish hamda ularni qazib chiqarishga bevosita xorijiy sarmoyalarni jalb etish chora-tadbirlari toʻgʻrisida” 2000-yil 28-apreldagi PF-2598-son Farmoni 7-bandining toʻrtinchi xatboshi chiqarib tashlansin. 2. Oʻzbekiston Respublikasi Prezidentining “Oʻzbekiston Respublikasi Tiklanish va taraqqiyot jamgʻarmasini tashkil etish toʻgʻrisida” 2006-yil 11-maydagi PF-3751-son Farmoni 5-bandining toʻrtinchi xatboshi chiqarib tashlansin.
MEBEL ISHLAB CHIQARISHDA XODIMLAR UCHUN MAXSUS KIYIM, MAXSUS POYABZAL VA BOSHQA YAKKA TARTIBDA HIMOYALANISH VOSITALARINI BEPUL BERISHNING NAMUNAVIY MEʼYORLARINI TASDIQLASH HAQIDA
(order, 2009-02-14)

Oʻzbekiston Respublikasi Vazirlar Mahkamasining 2000-yil 12-iyuldagi 267-son qarori bilan tasdiqlangan “Mehnatni muhofaza qilishga doir qoida va normalarni qayta koʻrib chiqish, ishlab chiqish va joriy etish dasturi” (Oʻzbekiston Respublikasi Hukumatining qarorlari toʻplami, 2000-y., 7-son, 39-modda) ijrosini taʼminlash maqsadida buyuraman: 1. Mebel ishlab chiqarishda xodimlar uchun maxsus kiyim, maxsus poyabzal va boshqa yakka tartibda himoyalanish vositalarini bepul berishning namunaviy meʼyorlari ilovaga muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiritiladi.
VINOCHILIK, SPIRT, AROQ VA LIKYOR-AROQ SOHASI XODIMLARI UCHUN MAXSUS KIYIM, MAXSUS POYABZAL VA BOSHQA YAKKA TARTIBDA HIMOYALANISH VOSITALARINI BEPUL BERISHNING NAMUNAVIY MEʼYORLARINI TASDIQLASH HAQIDA
(order, 2009-02-14)

Oʻzbekiston Respublikasi Vazirlar Mahkamasining 2000-yil 12-iyuldagi 267-son qarori bilan tasdiqlangan “Mehnatni muhofaza qilishga doir qoida va normalarni qayta koʻrib chiqish, ishlab chiqish va joriy etish dasturi” ijrosini taʼminlash maqsadida buyuraman: 1. Vinochilik, spirt, aroq va likyor-aroq sohasi xodimlari uchun maxsus kiyim, maxsus poyabzal va boshqa yakka tartibda himoyalanish vositalarini bepul berishning namunaviy meʼyorlari ilovaga muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiritiladi.
QIMMATLI QOGʻOZLAR BOZORI MUTAXASSISLARINING MALAKASINI OShIRISh, ULARNI QAYTA TAYYORLASh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(order, 2009-02-14)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuniga (Oʻzbekiston Respublikasi qonun hujjatlari toʻplami, 2008-y. 29-30-son, 278-modda) va Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga (Oʻzbekiston Respublikasi Hukumatining qarorlari toʻplami, 1996-y. 3-son, 11-modda) muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi bosh direktorining 2007-yil 30-oktabrdagi 2007-10-son buyrugʻi bilan tasdiqlangan Qimmatli qogʻozlar bozori mutaxassislarining malakasini oshirish, ularni qayta tayyorlash tartibi toʻgʻrisidagi nizomga (2007-yil 5-dekabr, roʻyxat raqami 1745 — Oʻzbekiston Respublikasi qonun hujjatlari toʻplami, 2007-y., 48-49-son, 494-modda) ilovaga muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin. 1. 1-bandida “yoxud mustaqil ravishda jismoniy shaxs — qimmatli qogʻozlar bozori professional ishtirokchisi sifatida” soʻzlar chiqarib tashlansin. 2. 2-bandida “investitsiya institutlarining” va “investitsiya institutida” soʻzlari “qimmatli qogʻozlar bozorining professional ishtirokchilarining” va “qimmatli qogʻozlar bozorining professional ishtirokchisida” soʻzlari bilan tegishli ravishda almashtirilsin. 3. Mazkur oʻzgartirishlar Oʻzbekiston Respublikasi Oliy va oʻrta maxsus taʼlim vazirligi bilan kelishilgan.